**Balatonvilágos Község Önkormányzata**

**Polgármester**

8171 BALATONVILÁGOS, CSÓK ISTVÁN SÉTÁNY 38. TELEFON +36 88 480845 FAX: +36 88 480845

Az előterjesztés törvényességi szempontból megfelelő.

Siófok, 2015. június 5.

**Kónyáné dr. Zsarnovszky Judit**

jegyző

**E L Ő T E R J E S Z T É S**

**Balatonvilágos Község Önkormányzat Képviselő-testületének**

**2015. június 8-ai ülésére**

**Tárgy:** Pályázat egészségügyi alapellátást szolgáló (háziorvosi, házi gyermekorvosi ellátás, védőnői szolgálat) épület vagy helyiség fejlesztése, felújítása tárgyában

**Előterjesztő:** Fekete Barnabás polgármester

**Előkészítette:** Siófoki Közös Önkormányzati Hivatal Balatonvilágosi Kirendeltsége

**Tisztelt Képviselő-testület!**

A helyi önkormányzatokért felelős miniszter az államháztartásér felelős miniszterrel közösen pályázatot írt ki Magyarország 2015. évi központi költségvetéséről szóló 2014. évi C. törvény 3. melléklet II.4.pont aa), ac) és ad) pontok szerint önkormányzati feladatellátást szolgáló fejlesztések támogatására.

A pályázat célja: az önkormányzatok által fenntartott bölcsődébe és óvodába járó gyermekek minél magasabb szinten történő ellátása, egészségügyi alapellátás biztosítása, feltételeinek javítása, valamint a közös önkormányzat székhely hivatalának fejlesztése, felújítása az igazgatási tevékenység biztosítása érdekében. Célja továbbá a mindennapos testnevelés feltételeinek megteremtése, valamint az önkormányzati tulajdonú, belterületi közlekedési infrastruktúra fejlesztések magvalósítása.

A pályázati alcélok közül a pályázat az **ac) Egészségügyi alapellátást szolgáló (háziorvosi, házi gyermekorvosi ellátás, védőnői szolgálat) épület vagy helyiség fejlesztése, felújítása** nyújtható be.

A pályázati alcélok esetében a beruházási összköltség 10 %-áig eszközbeszerzésre is igényelhető támogatás.

**A pályázat csak eszközbeszerzésre nem nyújtható be.**

**A pályázaton vissza nem térítendő támogatás igényelhető, önrész az adóerő-képesség függvénye, mely önkormányzatunk esetében 5 %.**

A felújítás nem építési engedély köteles.

Tervezett fejlesztés:

 - nyílászárók cseréje,

 - épület hőszigetelése,

 - eszközbeszerzés: digitális vérnyomásmérő, és látásvizsgáló tábla.

Az elvégzendő munkákra árajánlatot kértünk a Szép Ablak Kft-től.

Építési beruházás:

 Ablakok cseréje 2 048 078 Ft,

 Épület hőszigetelése 2 899 004 Ft,

 Eszközbeszerzés 78 280 Ft.

A benyújtandó pályázat esetében az összes költség 5 025 362 Ft, melyből saját erőként (5%) 251 268 Ft biztosítása szükséges.

Kérem a az előterjesztés megvitatását, a határozati javaslat elfogadását.

Balatonvilágos, 2015. június 5.

 Fekete Barnabás

 polgármester

**Határozati javaslat:**

Balatonvilágos Község Önkormányzat Képviselő-testülete pályázat benyújtását határozza el a Magyarország 2015. évi központi költségvetéséről szóló 2014. évi C. törvény 3. melléklet II.4. pont ac) szerint az Egészségügyi alapellátást szolgáló (háziorvosi, házi gyermekorvosi ellátás, védőnői szolgálat) épület vagy helyiség fejlesztése, felújítása tárgyában.

A beérkezett árajánlatok alapján a megvalósítandó fejlesztés összköltsége:

 Építési felújítás 4 947 082 Ft,

 Eszközbeszerzés 78 280 Ft,

 Összesen: 5 025 362 Ft.

A pályázat benyújtásához szükséges önrészt 251268 Ft-ot azaz kettőszázötvenegyezer kettőszázhatvannyolc forintot a működési tartalék terhére az önkormányzat 2015. évi költségvetésében 066020 Város és községgazdálkodásin egyéb szolgáltatások kormányzati funkcióra biztosítja.

Felhatalmazza a polgármestert és a GEVSZ intézményvezetőjét a pályázat benyújtására, egyben felkéri a jegyzőt az előirányzat költségvetési átvezetésére.

Határidő: pályázat benyújtási határideje

Felelős: Fekete Barnabás polgármester,

 Kónyáné dr. Zsarnovszky Judit jegyző